ПРИЕТИ СИГНАЛИ ПО „ЗЕЛЕНИЯ ТЕЛЕФОН” И  ЕЛЕКТРОННАТА ПОЩА В РИОСВ – Монтана
за  месец ноември 2016 г.
	№
	Дата
	постъпил сигнал
	сигнал
	Отговорна институция
	Предприети действия

	1.
	08.11.2016 г.
	С-83/08.11.2016 г.
	Сигнал за заустване на отпадъчни води в река Огоста в регулацията на с. Дълги дел, формирани от граничещи с реката имоти.
	Община Георги Дамяново
	Сигналът е препратен по компетентност до община Георги Дамяново предвид разпоредбите на Закона за устройство на територията.

	2.
	09.11.2016 г.
	УС-84/09.11.2016 г.
	Сигнал постъпил чрез тел. 112 от жител на с.Сланотрън за миризма и пушек от завод за гуми, разположен между селата Сланотрън и Кошава. Подателката на сигнала твърди, че района е обгазен. 
	Община Видин
	Операторът на „Инсталацията за безотпадъчна преработка на отпадъчни автомобилни гуми“ в м. “Излаз, землище на с. Сланотрън, общ. Видин е информирал по електронната поща РИОСВ – Монтана, че на 09.11.2016 г. след 12.00 часа ще се извършват проби и изпитвания на инсталацията. Във връзка със сигнала РИОСВ – Монтана е изискала съдействие от община Видин за установяване достоверността на сигнала. На 10.11.2016 г. е извършена проверка от служители на община Видин, съвместно с кмета на Сланотрън на площадката на завода за гуми. Установено е, че заводът не работи, порталът е заключен и не се усеща никаква миризма. 

	3.
	14.11.2016 г.
	Ж-85/14.11.2016 г.
	Жалба от жител на с. Боровци, общ. Берковица  срещу предприетите действия на община Берковица по препратена от РИОСВ – Монтана жалба за замърсяване на дере в  регулацията на с. Боровци с отпадъчни битово-фекални води и с битови отпадъци.
	Кметство Боровци,

Община Берковица
	Сигналът е препратен по компетентност до отговорните институции. 

	4.
	23.11.2016 г.
	С-86/23.11.2016 г.
	Сигнал за нерегламентирано излагане на препарирани защитени видове в офиса на охранителна фирма ЕТ „СОВА  - 7 – Валентин Борисов“, гр. Видин.
	РИОСВ - Монтана
	На 30.11.2016 г. е извършена проверка по сигнала от експерти на РИОСВ – Монтана, служители на РПУ-Видин и собственика на охранителната фирма. Проверени са двата офиса на фирмата в гр. Видин.  При проверката не са констатирани никакви препарати на защитени птици, бозайници и други животни. Сигналът е неоснователен.

	5.
	30.11.2016 г.
	С-87/30.11.2016 г.
	Сигнал подаден чрез тел 112 за замърсяване водите на р. Калчовец /р. Корманица/, землище на с. Медешевци, общ. Грамада. Сигналоподателят твърди, че цистерни изсипват течен отпадъчен продукт, формиран от дейността на фирма „Био Пауър Инвест“ АД, гр. Кула на обработваеми земи и оттам се оттичат в реката. 
	РИОСВ – Монтана
БДДР-Плевен
	На 01.12.2016 г. е извършена проверка по сигнала от експерти на РИОСВ - Монтана, съвместно с кметския наместник на с. Медешевци, РЛ- Монтана и БДДР – Плевен. При проверката е взета проба от повърхностните води на р. Корманица. При пробонабирането от водната проба не е усeтeн мирис и водата е чиста. Извършено е експресно изследване по показатели ел. проводимост, разтворен кислород и pH. Резултатите са характерни за водите на реката. Предстои анализиране на водната проба по определени физико-химични анализи в РЛ - Монтана.


През месец ноември 2016 г. са предприети действия за подадени през месец октомври сигнали, както следва:
· Във връзка със сигнал № С-78/14.10.2016 г., визиращ състоянието на водопроводните мрежи в населените места - гр. Брусарци и селата Крива бара и Буковец след изпълнение на финансираните по мярка 321 от ПРСР проекти и информиращ за неизвозени строителни отпадъци след приключването на строително-монтажните работи, от екип от експерти на РИОСВ – Монтана съвместно с представител на община Брусарци са  извършени проверки на 03.11.2016 г. в посочените населени места. Проверени са терени, визуализирани в снимковия материал към сигнала, и други терени на територията на населените места по отношение наличие на строителни отпадъци. Установени са замърсени с отпадъци терени – купчини земни маси и изрезки асфалтови парчета. Дадено е предписание до кмета на община Брусарци за почистване на замърсените терени.
· Във връзка с жалба № Ж-82/24.10.2016 г. от жител на с. Боровци за замърсяване на дере в  регулацията на селото с отпадъчни битово-фекални води и с битови отпадъци, препратена по компетентност до община Берковица е получен отговор за извършена проверка. Не е установено замърсяване с отпадъчни битово-фекални води и отпадъци на дерето, тъй като граничещите с дерето тоалетни не се ползват по предназначение, а в съседен на тях необитаем имот има полуразрушена постройка, но няма битов отпадък. При проверката подателят на жалбата е информирал за образувани преписки по отношение собствеността на имотите и в тази връзка общината е изискала от ползвателите на имотите да представят актуални документи за собственост.

